Maʼmuriy islohotlar doirasida sogʻliqni saqlash sohasida davlat boshqaruvini samarali tashkil qilish chora-tadbirlari toʻgʻrisida
(resolution, 2026-05-12)

Oʻzbekiston Respublikasi Prezidentining 2023-yil 25-yanvardagi “Respublika ijro etuvchi hokimiyat organlari faoliyatini samarali yoʻlga qoʻyishga doir birinchi navbatdagi tashkiliy chora-tadbirlar toʻgʻrisida”gi PF-14-son Farmoni ijrosini taʼminlash maqsadida: 1. Quyidagilar: Sogʻliqni saqlash vazirligi faoliyatining ustuvor yoʻnalishlari 1-ilovaga muvofiq; Sogʻliqni saqlash vazirligi tizimidagi muassasalarni qayta tashkil qilish dasturi 2-ilovaga muvofiq; Sanitariya-epidemiologik osoyishtalik va jamoat salomatligi qoʻmitasining tashkiliy tuzilmasi 4-ilovaga muvofiq; Sogʻliqni saqlash sohasida islohotlarni chuqurlashtirish va tizim faoliyatini takomillashtirish boʻyicha “yoʻl xaritasi” 5-ilovaga muvofiq; Sanitariya-epidemiologik osoyishtalik va jamoat salomatligi qoʻmitasining xususiy sektorga oʻtkaziladigan funksiyalari roʻyxati 6-ilovaga muvofiq tasdiqlansin. 2. Tibbiyotning birlamchi boʻgʻinida tibbiy-sanitariya yordamini koʻrsatishning quyidagilarni nazarda tutuvchi takomillashtirilgan tizimi joriy etilsin: tuman (shahar) darajasida ambulator va statsionar sharoitda aholining eng koʻp murojaatlariga sabab boʻlayotgan kasalliklar va holatlarni inobatga olgan holda, Davlat budjeti mablagʻlari hisobidan qoplanadigan tibbiy yordamning kafolatlangan hajmlari roʻyxati shakllantiriladi; birlamchi tibbiy-sanitariya yordami muassasalari shifokorlari tegishli hududda eng koʻp tarqalgan kasalliklar va holatlar boʻyicha qisqa muddatli kurslarda oʻqitiladi. Sogʻliqni saqlash vazirligi Iqtisodiyot va moliya vazirligi bilan birgalikda ikki oy muddatda aholining eng koʻp murojaatlariga sabab boʻlayotgan kasalliklar va holatlarni inobatga olib, Davlat budjeti mablagʻlari hisobidan qoplanadigan tibbiy yordamning kafolatlangan hajmlari roʻyxatini tibbiy yordam koʻrsatishning darajalari va turlari kesimida, shu jumladan dori vositalari, sarflash materiallari va tibbiyot buyumlarini nazarda tutgan holda tasdiqlasin. 3. 2024-yildan boshlab yillik tibbiy koʻriklar doirasida nuroniylarni maqsadli skriningdan oʻtkazish dasturlari joriy etilsin. 4. 2023/2024 oʻquv yilidan boshlab: a) quyidagilar: Chilonzor Abu Ali ibn Sino nomidagi Jamoat salomatligi texnikumi negizida Hamshiralar akademiyasi; 7-ilovaga muvofiq tibbiyot kollejlari negizida Abu Ali ibn Sino nomidagi Jamoat salomatligi texnikumlari (keyingi oʻrinlarda — texnikumlar) tashkil etilsin. Bunda, zarur ixtisosliklar boʻyicha ikki va uch yillik dasturlar asosida tabaqalashgan holda oʻqitish yoʻlga qoʻyilsin; b) tibbiyot oliy taʼlim muassasalarida oʻqish muddati toʻrt yillik “oliy malakali hamshira” bakalavriat taʼlim yoʻnalishi boʻyicha mutaxassislarni tayyorlash joriy etilsin; v) Sogʻliqni saqlash vazirligi: texnikumlarning imkoniyatlaridan kelib chiqib, ularning takliflari asosida qabul parametrlari hamda qoʻshimcha ravishda tabaqalashtirilgan toʻlov-kontrakt asosida oʻqishga qabul qilish tartibini; tibbiyot yoʻnalishidagi davlat oliy taʼlim muassasalari talabalarining bilimlarini ikki bosqichli (fundamental va klinik-amaliy koʻnikmalar) baholash va ularning malakasini tasdiqlash milliy tizimini joriy etsin; g) quyidagilarni nazarda tutgan holda tibbiyot xodimlarining malakasini oshirishga qaratilgan uzluksiz kasbiy taʼlim portali joriy etilsin: xodimlarning elektron portfoliosini shakllantirish va ularga malaka oshirishning vaqti, joyi va shakli, oʻquv mavzularini tanlash imkoniyatini yaratish; malaka oshirish kurslarining yagona reyestrini shakllantirish; kasbiy rivojlantirish natijalari va oʻzlashtirilgan oʻquv dasturlari toʻgʻrisidagi maʼlumotlarni kiritish. Bunda, davlat va nodavlat tibbiyot tashkilotlariga malaka oshirish kurslarini joriy etish huquqi berilsin. Sogʻliqni saqlash vazirligi tibbiyot va farmatsevtika xodimlarini uzluksiz kasbiy rivojlantirish, ularning malakasini oshirish jarayonlari toʻliq raqamlashtirilishini taʼminlasin. 5. Shunday tartib oʻrnatilsinki, unga koʻra tibbiyot sohasida xususiy sektor faoliyatini rivojlantirish va koʻrsatilayotgan tibbiy xizmatlar sifatini oshirish uchun 2023-yil yakuniga qadar nodavlat tibbiyot tashkilotlarining litsenziya talablari hamda shartlari bajarilishi monitoringini yuritish quyidagicha tashkil etiladi: a) barcha nodavlat tibbiyot tashkilotlarini Sogʻliqni saqlash vazirligining maxsus axborot tizimiga ulash; b) Sogʻliqni saqlash vazirligining maxsus axborot tizimi orqali: nodavlat tibbiyot tashkilotining xodimlari, tibbiy texnikasi, xizmat turlari, tibbiy statistika va boshqa hisobotlari monitoringini yuritish; tibbiy faoliyatni nazorat qilishda “xavfni tahlil qilish” tizimini yoʻlga qoʻyish. 6. Sogʻliqni saqlash vazirligining tibbiyot obyektining faoliyat yoʻnalishi va quvvatidan kelib chiqib, litsenziya talab va shartlarini ilgʻor standartlar asosida takomillashtirish va toʻlovlar miqdorini tabaqalashtirish toʻgʻrisidagi taklifiga rozilik berilsin. 7. Quyidagilar: a) Investitsiyalar, sanoat va savdo vazirligining Farmatsevtika tarmogʻini rivojlantirish agentligi tizimidagi “Dori vositalari, tibbiy buyumlar va tibbiy texnika ekspertizasi va standartlashtirish davlat markazi” DUK Sogʻliqni saqlash vazirligi tizimiga oʻtkazilib, uning negizida davlat muassasasi shaklidagi Farmatsevtika mahsulotlari xavfsizligi markazi tashkil etilsin. Bunda, Sogʻliqni saqlash vazirligi Farmatsevtika tarmogʻini rivojlantirish agentligining dori vositalari, tibbiy buyumlar va tibbiy texnikalarni davlat roʻyxatidan oʻtkazish, sertifikatlashtirish, shuningdek, farmatsevtika faoliyatini litsenziyalash bilan bogʻliq vazifa va funksiyalarini bajarishga oid huquqlari, majburiyatlari va shartnomalari boʻyicha huquqiy vorisi hisoblanadi; b) Sogʻliqni saqlash vazirligi tizimida: tibbiyot va farmatsevtika xodimlarining nazariy bilimlari, amaliy koʻnikmalari, kasbiy mahoratini attestatsiyadan oʻtkazish va ularga malaka toifalari berish funksiyalarini amalga oshiruvchi davlat muassasasi shaklidagi Tibbiyot va farmatsevtika xodimlarining malakasini baholash markazi tashkil etilsin; Litsenziyalash va akkreditatsiyalash boshqarmasi negizida tibbiy faoliyatni litsenziyalash va nodavlat tibbiyot tashkilotlarini akkreditatsiyalash funksiyalarini amalga oshiruvchi davlat muassasasi shaklidagi Tibbiyot tashkilotlarini litsenziyalash va akkreditatsiyalash markazi tashkil etilsin. Belgilansinki, Davlat tibbiy sugʻurtasi jamgʻarmasi Sogʻliqni saqlash vazirligida akkreditatsiyadan oʻtgan nodavlat tibbiyot tashkilotlari bilan imtiyozli toifaga kiruvchi shaxslarga tibbiy xizmat koʻrsatish boʻyicha shartnomani qoʻshimcha talablarsiz imzolaydi. 8. Tibbiyot va farmatsevtika xodimlarining malakasini baholash markazi Toshkent shahri, Yashnobod tumani, Sultonali Mashhadiy koʻchasi, 197-uy manzilidagi binoga tekin foydalanish huquqi asosida joylashtirilsin. 9. Sogʻliqni saqlash vazirligi ikki oy muddatda qonunchilik hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Vazirlar Mahkamasiga takliflar kiritsin. 10. Mazkur qarorning ijrosini samarali tashkil qilishga masʼul va shaxsiy javobgar etib sogʻliqni saqlash vaziri A.Sh. Inoyatov belgilansin. Qaror ijrosini muhokama qilib borish, masʼul tashkilotlar faoliyatini muvofiqlashtirish va nazorat qilish Oʻzbekiston Respublikasining Bosh vaziri A.N. Aripov hamda Oʻzbekiston Respublikasi Prezidentining maslahatchisi O.Q. Abduraxmonov zimmasiga yuklansin. a) sogʻliqni saqlash sohasida yagona davlat siyosatini amalga oshirish, unda ishtirok etuvchi davlat organlarining ushbu yoʻnalishdagi faoliyatini muvofiqlashtirish hamda mazkur sohalarda qonunchilikka rioya etilishi ustidan nazoratni amalga oshirish; b) sohaga oid kompleks dasturlarni ishlab chiqish, sogʻliqni saqlash sohasida faoliyat yuritadigan davlat va nodavlat tibbiyot tashkilotlarini qoʻllab-quvvatlash; v) davlat tibbiy sugʻurtasi mexanizmlarini joriy etish orqali tibbiy xizmatlar sifati va manzilliligini oshirish; g) tibbiyot sohasini raqamlashtirish; d) tibbiy taʼlimni takomillashtirish, tibbiyot xodimlarining bilim va koʻnikmalarini oshirish, baholash va ularning yuqori masʼuliyatini taʼminlash boʻyicha samarali tizimni shakllantirish; e) sogʻliqni saqlash sohasiga investitsiyalarni keng jalb etish va xususiy sektordagi tibbiy xizmatlar sifatini oshirish va koʻlamini kengaytirish; j) aholi va tibbiyot tashkilotlarini sifatli va xavfsiz dori vositalari, tibbiy buyumlar bilan taʼminlash, sohada taʼsirchan jamoatchilik nazoratini tashkil etish; z) oziq-ovqat mahsulotlari va isteʼmol tovarlari xavfsizligi hamda sanitariya-epidemiologiya sohasida xavf-xatarlarni aniqlash, baholash, yuqumli kasalliklarning epidemiologik nazoratini taʼminlash; i) tibbiy yordamning samaradorligi, sifati va ommabopligini oshirish, shuningdek, tibbiy xizmatlar sifatini standartlashtirish tizimini shakllantirish, tashxis qoʻyish va davolashning yuqori texnologik usullarini joriy etish, patronaj xizmati va dispanserizatsiyaning samarali modellarini yaratish orqali kasalliklarni erta bosqichda aniqlab, davolash va ularning oldini olish choralarini koʻrish; k) birlamchi tibbiy yordamni aholiga yanada yaqinlashtirish orqali ortiqcha vazndan xalos boʻlish, toʻgʻri ovqatlanish tamoyillariga rioya etish, jismoniy faollikni oshirish, infarkt, insult, qandli diabet, onkologiya kabi kasalliklarning oldini olish; l) xotin-qizlar va bolalarga koʻrsatiladigan tibbiy yordamni rivojlantirish, zamonaviy skrining dasturlari va reproduktiv texnologiyalarni joriy etish asosida onalik va bolalikni muhofaza qilish tizimini yanada takomillashtirish. T/rTashkilotning amaldagi toʻliq (rasmiy) nomiTashkilotning taklif qilinayotgan (rasmiy) nomiQayta tashkil qilinayotgan tashkilotning faoliyatiga oid qoidalar va izohlar1.“Dori vositalari, tibbiy buyumlar va tibbiy texnika ekspertizasi va standartlashtirish davlat markazi” DUKFarmatsevtika mahsulotlari xavfsizligi markazia) dori vositalari, tibbiy buyumlar va tibbiy texnikani davlat roʻyxatidan oʻtkazish, standartlashtirish, sertifikatlashtirish, texnik jihatdan tartibga solish, shuningdek, farmatsevtika faoliyatini litsenziyalash yoʻli bilan davlat tomonidan boshqarishni, postmarketing nazoratini amalga oshirishni taʼminlaydi;b) dori vositalari, tibbiy buyumlar va tibbiy texnika sohasidagi normativ-huquqiy hujjatlarni, texnik jihatdan tartibga solish sohasidagi normativ hujjatlarni ishlab chiqadi;v) davlat farmakopeyasini ishlab chiqadi;g) tibbiyot mahsulotlarini sertifikatlashtiruvchi markaziy organ sifatida respublikadagi dori vositalari, tibbiy buyumlar va tibbiy texnikani sertifikatlashtirish organlari va sinov laboratoriyalari faoliyatini muvofiqlashtiradi va nazorat qiladi;d) tibbiyot amaliyotida qoʻllanilishiga ruxsat etilgan giyohvandlik vositalari, psixotrop moddalar va prekursorlarni realizatsiya qilish, berish, taqsimlash, saqlash hamda hisobga olish tartibini ishlab chiqadi;e) farmakologik nazoratni amalga oshiradi;j) tibbiy buyumlar va tibbiy texnikaning sifat nazorati borasida metrologiya tekshiruvlarini tashkillashtiradi;z) tibbiyot amaliyotida qoʻllashga ruxsat etilgan dori vositalari, tibbiy buyumlar va tibbiy texnika davlat reyestrini yuritadi;i) huquqni muhofaza qilish organlarining murojaatlari boʻyicha farmatsevtika mahsulotlarini ekspertizadan oʻtkazishni taʼminlaydi;k) dori vositalari, tibbiy buyumlar va tibbiy texnikaning zararli taʼsirini tasdiqlovchi holatlar mavjud boʻlgan taqdirda, ularning ishlab chiqarilishini, tayyorlanishini, import qilinishini, realizatsiya qilinishini belgilangan tartibda toʻxtatib turish chorasini koʻradi.2.Litsenziyalash va akkreditatsiyalash boshqarmasiTibbiyot tashkilotlarini litsenziyalash va akkreditatsiyalash markazia) tibbiyot tashkilotlarini litsenziyalash va akkreditatsiyalashni taʼminlaydi;b) tibbiyot tashkilotlarini litsenziyalash va akkreditatsiyalashda ilgʻor xalqaro tajribaga asoslangan talablarni ishlab chiqadi;v) litsenziatlarning tibbiy xizmatlar sifati, litsenziya talab va shartlari nazoratini amalga oshiradi;g) tibbiyotning nodavlat sektorini davlat tomonidan qoʻllab-quvvatlashning zamonaviy mexanizmlarini hamda barqaror rivojlantirish strategiyasini ishlab chiqadi;d) nodavlat tibbiyot tashkilotlarini xalqaro tan olingan akkreditatsiyadan oʻtkazishda qatnashadi va ularni qoʻllab-quvvatlaydi;e) xalqaro tan olingan akkreditatsiya tashkilotlarini jalb qilish orqali mahalliy tibbiy xizmatlar sifatini oshiradi va “xavfsiz tibbiyot” standartlarini joriy qiladi.3.Chilonzor Abu Ali ibn Sino nomidagi Jamoat salomatligi texnikumiHamshiralar akademiyasia) oliy va professional maʼlumotli hamshiralarni tayyorlaydi, malakasini oshiradi va qayta tayyorlashni amalga oshiradi;b) oliy va professional maʼlumotli tibbiyot hamshiralarini tayyorlash boʻyicha oʻquv-metodik hujjatlarni ishlab chiqadi;v) hamshiralik ishini takomillashtirish boʻyicha xalqaro aloqalarni yoʻlga qoʻyadi;g) davlat va nodavlat professional tibbiy taʼlim tashkilotlari maxsus fan oʻqituvchilarining malakasini oshirishda qatnashadi.4.Tibbiyot kollejlari (27 ta)Abu Ali ibn Sino nomidagi Jamoat salomatligi texnikumlari (27 ta).a) umumiy amaliyot hamshirasi hamda ixtisoslashgan hamshiralarni tayyorlaydi;b) xorijiy davlatlarning tibbiyot kollejlari bilan hamkorlikda qoʻshma taʼlim dasturlari asosida oʻrta boʻgʻin tibbiyot xodimlarini tayyorlaydi.5.“Xaridlar markazi” davlat muassasasi“Xaridlar markazi” davlat muassasasi“Xaridlar markazi” davlat muassasasi etib qayta tashkil etiladi, uning vazifa va funksiyalari saqlab qolinib, Sogʻliqni saqlash vazirligi tizimida faoliyat yuritadi.6.“IT-Med” MCHJ“IT-Med” davlat muassasasi“IT-Med” davlat muassasasi etib qayta tashkil etiladi, uning vazifa va funksiyalari saqlab qolinib, Sogʻliqni saqlash vazirligi tizimida faoliyat yuritadi. Sanitariya-epidemiologiya hayʼatiOʻzbekiston Respublikasi Sogʻliqni saqlash vazirligi huzuridagi Sanitariya-epidemiologik osoyishtalik va jamoat salomatligi qoʻmitasiOʻzbekiston Respublikasi Prezidenti Administratsiyasi huzuridagi Tibbiyot bosh boshqarmasi, Mudofaa vazirligi, Ichki ishlar vazirligi, Milliy gvardiya, Davlat xavfsizlik xizmati, “Navoiy KMK” AJ, “Oʻzbekiston temir yoʻllari” AJning sanitariya-epidemiologiya xizmatlariMilliy referens laboratoriyaRespublika OITSga qarshi kurashish markaziRespublika oʻlat profilaktika markaziRespublika dezinfeksiya stansiyasiFuqaro aviatsiyasi obyektlarida sanitariya-epidemiologik osoyishtalik markaziRespublika ixtisoslashtirilgan epidemiologiya, mikrobiologiya, yuqumli va parazitar kasalliklar ilmiy-amaliy tibbiyot markaziSanitariya-epidemiologik osoyishtalik va jamoat salomatligi qoʻmitasining hududiy boshqarmalari14Qoraqalpogʻiston Respublikasi, viloyatlar va Toshkent shahar OITSga qarshi kurashish markazlari14Respublika oʻlat profilaktika markazi filiallari3Qoraqalpogʻiston Respublikasi, viloyatlar va Toshkent shahar dezinfeksiya stansiyalari14Virusologiya ilmiy-tadqiqot institutiSanitariya-epidemiologik osoyishtalik va jamoat salomatligi qoʻmitasining tuman (shahar) boʻlimlari*OITSga qarshi kurashish markazlarining tumanlararo laboratoriyalar bazasidagi filiallariRespublika oʻlat profilaktika markazi filiallarining boʻlinmalari6Sanitariya, gigiyena va kasb kasalliklari ilmiy-tadqiqot institutiSanitariya-epidemiologik osoyishtalik va jamoat salomatligi sohasida kadrlarni qayta tayyorlash va ularning malakasini oshirish markazi T/r Chora-tadbirlar nomi Amalga oshirish mexanizmi Bajarish muddati Moliyalashtirish manbalari Ijro uchun masʼullar I. Sogʻliqni saqlash vazirligi faoliyatini tashkil etish va qonunchilik bazasini tizimlashtirish 1. Sogʻliqni saqlash vazirligi faoliyatini samarali tashkil etish. 1. Sogʻliqni saqlash vaziri oʻrinbosarlari va tizim tashkilotlari rahbarlari oʻrtasida aniq vazifalar va funksiyalarni taqsimlash. 2. Tizim tashkilotlarining tuzilmalari, shtat birliklari hamda nizomlarini tasdiqlash. 2023-yil 1-avgust - Sogʻliqni saqlashvazirligi (Inoyatov) 2. Sogʻliqni saqlash vazirligi tarkibida tashkil etilayotgan davlat muassasalari faoliyatini yoʻlga qoʻyish. Quyidagi davlat muassasalari faoliyatini tartibga solish yuzasidan nizomlarni tasdiqlash boʻyicha normativ-huquqiy hujjat loyihasini ishlab chiqish: Farmatsevtika mahsulotlari xavfsizligi markazi; Tibbiyot va farmatsevtika xodimlarining malakasini baholash markazi; Tibbiyot tashkilotlarini litsenziyalash va akkreditatsiyalash markazi. 2023-yil 1-avgust - Sogʻliqni saqlashvazirligi (Inoyatov) 3. Sogʻliqni saqlash sohasidagi qonunchilik hujjatlarini tizimlashtirish. Quyidagi masalalarni nazarda tutuvchi Oʻzbekiston Respublikasining Aholi sogʻligʻini saqlash toʻgʻrisidagi kodeksi loyihasini ishlab chiqish: sogʻliqni saqlash sohasini davlat tomonidan tartibga solish, idoralararo hamkorlik qilish; sanitariya-epidemiologik nazoratni tashkil qilish; sogʻliqni saqlash sohasida taʼlim va ilmiy faoliyatni tartibga solish; majburiy tibbiy sugʻurtalashning huquqiy asoslari, mexanizmlarini joriy etish; majburiy tibbiy sugʻurtalash subyektlarini, ularning huquq va majburiyatlarini, ushbu sohadagi huquqiy munosabatlarni tartibga solish boʻyicha vakolatli organni belgilash; sogʻliqni saqlash sohasidagi munosabatlarni tartibga soluvchi qonunchilik hujjatlarini yaxlit hujjatda jamlash va boshqalar. Loyiha yuzasidan nufuzli xalqaro tashkilotlarning tavsiyalarini olish hamda keng jamoatchilik muhokamasidan oʻtkazish choralarini koʻrish. 2024-yil 1-yanvar - Sogʻliqni saqlashvazirligi (Inoyatov) II. Birlamchi tibbiy-sanitariya xizmati 4. Birlamchi tibbiy-sanitariya xizmatini aholiga yaqinlashtirish. 1. Quyidagilarni tashkil etish: 500 ta mahalla tibbiyot punktlari; 30 ta oilaviy poliklinika; 110 ta oilaviy shifokor punktlari. 2.Davlat tomonidan kafolatlangan bepul tibbiy xizmatlar va dori vositalari paketini tibbiy yordam koʻrsatishning darajalari hamda turlari kesimida ishlab chiqish. 3. Birlamchi tibbiy-sanitariya yordami muassasalarida aholiga qoʻshimcha qulayliklar yaratish maqsadida fizioterapiya xizmatlari koʻlamini kengaytirish va kunduzgi shifoxona oʻrinlari sonini koʻpaytirish choralarini koʻrish. 2023-yil davomida Respublika hamda mahalliy budjetlardan ajratilgan mablagʻlar Sogʻliqni saqlashvazirligi (Inoyatov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 5. Jarrohlik amaliyotlarini oʻtkazgan bemorlarni tibbiy reabilitatsiya qilish sifatini oshirish. 1. Xalqaro ekspertlarni jalb qilgan holda, infarkt va insult kasalligi asoratlarini davolash, shikastlanish va jarrohlik amaliyotlaridan soʻng tiklanish hamda suyak-mushak tizimi kasalliklari mavjud boʻlgan bemorlarni maxsus davolash (qayta tiklash muolajasi va tibbiy reabilitatsiya) tizimi konsepsiyasini ishlab chiqish va tasdiqlash. 2. Bir-birini takrorlovchi tibbiy xizmatlarni koʻrsatuvchi boʻlinmalarni qisqartirish, xususiy sektorni jalb qilish hisobiga reabilitatsiya markazlari (boʻlinmalar, xonalar)ni tashkil etish. 2023-yil 1-sentabr - Sogʻliqni saqlashvazirligi (Inoyatov) 6. Aholining profilaktik koʻrik hamda maqsadli skrining tekshiruvlaridan oʻtkazilishini taʼminlash. 1. 13 milliondan ortiq aholini profilaktik koʻrikdan, surunkali kasalligi boʻlmagan 40 yosh va undan katta yoshdagi 6 milliondan ziyod aholini yurak qon-tomir va qandli diabet kasalligi, 3 milliondan ortiq ayollarni onkologik kasalliklar boʻyicha maqsadli skrining tekshiruvlaridan oʻtkazish. 2. Yangi tugʻilgan chaqaloqlarni audioskrining hamda travmatolog-ortoped koʻrigidan oʻtkazish ishlarini yoʻlga qoʻyish. 3. Homiladorlar va yangi tugʻilgan chaqaloqlarni irsiy va tugʻma kasalliklar boʻyicha skriningdan oʻtkazish. 2023-yil davomida Respublika hamda mahalliy budjetlardan ajratilgan mablagʻlar Sogʻliqni saqlashvazirligi (Inoyatov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 7. Immunizatsiya milliy dasturiga asosan bolalarni emlash tadbirlarini amalga oshirish. Bolalarni emlash kalendari boʻyicha emlashni tashkil etish. 2023-yil davomida Davlat budjetidan ajratilgan mablagʻlar Sogʻliqni saqlashvazirligi (Inoyatov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 8. Birlamchi tibbiy-sanitariya yordami muassasalari mutaxassislarining bilimlarini oshirish. Ambulator darajada aholining eng koʻp murojaatlariga sabab boʻlayotgan hamda statsionar darajada shifoxonaga joylashtirib davolanayotgan eng koʻp tarqalgan kasalliklar va holatlar boʻyicha mutaxassislarni qisqa muddatli kurslarda oʻqitish. 2023-yil davomida Davlat budjetidan ajratilgan mablagʻlar Sogʻliqni saqlashvazirligi (Inoyatov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 9. Birlamchi tibbiy-sanitariya yordami muassasalarini namunaviy loyihalar asosida qurish va jihozlash. Birlamchi tibbiy-sanitariya yordami muassasalarini qurish va jihozlashning namunaviy loyihalarini ishlab chiqish boʻyicha tender savdolarini oʻtkazish. Kelgusida mazkur tibbiyot muassasalarini qurish va jihozlash tender savdolari natijasiga koʻra gʻolib deb topilgan namunaviy loyihalar asosida amalga oshirilishini nazarda tutish. 2023-yil davomida Respublika hamda mahalliy budjetlardan ajratilgan mablagʻlar Sogʻliqni saqlashvazirligi (Inoyatov) III. Ixtisoslashtirilgan tibbiy xizmatlar 10. Ixtisoslashtirilgan xizmatlar koʻlamini yangi davolash va diagnostika usullari yordamida kengaytirish. Respublika ixtisoslashtirilgan markazlar amaliyotiga 200 ta, ularning viloyat filiallarida 370 ta hamda tuman darajasida 150 turdagi yangi davolash va diagnostika usullarini joriy qilish. 2023-yil davomida Respublika hamda mahalliy budjetlardan ajratilgan mablagʻlar Sogʻliqni saqlashvazirligi (Sabirov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 11. Hududlarda yuqori texnologiyali amaliyotlar sonini oshirish. Hududlarda kamida 15 ming nafar bemorga yuqori texnologiyali amaliyotlarni bajarish. 2023-yil davomida Davlat budjetidan ajratilgan mablagʻlar Sogʻliqni saqlashvazirligi (Sabirov) 12. Rekonstruktiv va plastik jarrohlik hamda transplantatsiya amaliyotlarini joriy qilish, transplantatsiyalar sonini koʻpaytirish. Respublika ixtisoslashtirilgan markazlar mutaxassislari yordamida hududlarda rekonstruktiv va plastik jarrohlik, jigar, yurak qon-tomir, oshqozon-ichak, koʻkrak qafasi jarrohligi, koʻz mikroxirurgiyasi hamda transplantatsiya amaliyotlarini keng joriy etish. Buyrak koʻchirib oʻtkazish amaliyotini 350 tadan 500 taga, jigar transplantatsiyasini 20 tadan 50 taga yetkazish. 2023-yil davomida Davlat budjetidan ajratilgan mablagʻlar Sogʻliqni saqlashvazirligi (Sabirov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 13. Respublika ixtisoslashtirilgan markazlari hududiy filiallarining moddiy-texnika bazasini mustahkamlash. Vazirlik, hokimliklar va ixtisoslashtirilgan markazlar tomonidan imzolangan uch tomonlama shartnoma doirasida ixtisoslashtirilgan ilmiy-amaliy markazlar hududiy filiallarining moddiy-texnika bazasini mustahkamlash. 2023-yil yakuniga qadar Respublika hamda mahalliy budjetlardan ajratilgan mablagʻlar Sogʻliqni saqlashvazirligi (Sabirov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 14. Onkologik kasallikka chalingan bemorlarga koʻrsatiladigan tibbiy yordamni rivojlantirish. “YEDSGʻ” jamgʻarmasi (Koreya) ishtirokidagi “Onkologiya xizmatlarini rivojlantirish” loyihasi doirasida taklif ishlab chiqish. 2024-yil 1-avgust - Sogʻliqni saqlashvazirligi (Inoyatov) IV. Onalik va bolalikni muhofaza qilish 15. Onalik va bolalikni muhofaza qilishni kuchaytirish. 1. Onalar va bolalar salomatligini muhofaza qilish boʻyicha uch yillik dasturni ishlab chiqish. 2023-yil 1-avgust Davlat budjetidan ajratilgan mablagʻlar Sogʻliqni saqlashvazirligi (Basitxanova), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari 2. Bolalar, oʻsmirlar va homilador ayollarni 7 turdagi vitamin va minerallar bilan bepul taʼminlash. 3. Homilador ayollar va bolalarga hududidan qatʼi nazar, kafolatlangan bepul tibbiy xizmatdan foydalanish imkonini yaratish. 4. Onalik va bolalikni muhofaza qilish yoʻnalishida takrorlanuvchi xizmat turlarini optimallashtirish. 2023-yil yakuniga qadar 16. Bolalar va reproduktiv yoshdagi ayollar salomatligini tiklash. 1. Bolalarning toʻgʻri oʻsishi va aqliy rivojlanishi, ayollarda kamqonlik va tugʻma nuqsonlarning oldini olish maqsadida bolalar, oʻsmir qiz va homilador ayollarni vitamin va dori vositalari bilan bepul taʼminlash. 2. Bolalar va reproduktiv yoshdagi ayollarsalomatligini tiklash uchun zarur dori vositalari va tibbiy buyumlarni xarid qilish. 2023-yil yakuniga qadar Davlat budjetidan ajratilgan mablagʻlar Sogʻliqni saqlashvazirligi (Basitxanova), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari V. Tibbiyot sohasini raqamlashtirish 17. Sogʻliqni saqlash tizimini raqamlashtirishni jadallashtirish. 1. Davlat tibbiyot muassasalarini zarur kompyuter texnikalari bilan taʼminlash: 2023-2024-yillar davomida Sogʻliqni saqlashvazirligi (Fazilkarimov), Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari a) Qoraqalpogʻiston Respublikasi — 1430 ta; Andijon viloyati — 2045 ta; Buxoro viloyati — 1737 ta; Jizzax viloyati — 2548 ta; Qashqadaryo viloyati — 2517 ta; Navoiy viloyati — 923 ta; Namangan viloyati — 2800 ta; Samarqand viloyati — 3609 ta; Surxondaryo viloyati — 2678 ta; Sirdaryo viloyati — 1775 ta; Toshkent viloyati — 3184 ta; Fargʻona viloyati — 3423 ta; Xorazm viloyati — 3170 ta; Toshkent shahri — 880 ta; Respublika budjeti, xalqaro moliya institutlari va xorijiy hukumat moliya tashkilotlari mablagʻlari b) Qoraqalpogʻiston Respublikasi — 1532 ta; Andijon viloyati — 2190 ta; Buxoro viloyati — 1862 ta; Jizzax viloyati — 946 ta; Qashqadaryo viloyati — 970 ta; Navoiy viloyati — 989 ta; Namangan viloyati — 1253 ta; Samarqand viloyati — 1365 ta; Surxondaryo viloyati — 1037 ta; Toshkent viloyati — 1406 ta; Fargʻona viloyati — 1612 ta; Xorazm viloyati — 1481 ta; Toshkent shahri — 942 ta. Mahalliy budjet mablagʻlari 2. Davlat tibbiyot muassasalarini lokal tarmoqlar bilan taʼminlash. Bunda, Qoraqalpogʻiston Respublikasi, Surxondaryo, Fargʻona, Toshkent, Xorazm viloyatlari va Toshkent shahri tibbiyot muassasalarida 2023-yil 1-iyulga qadar ichki lokal tarmoqlarini oʻrnatish ishlarini yakunlash. 3. Elektron sogʻliqni saqlash yagona platformasiga mavjud axborot tizimlarini integratsiya qilish talablarini ishlab chiqish. Bunda, 2023-yil 1-dekabrga qadar yagona elektron tibbiy karta, elektron shifoxona, elektron poliklinika va elektron retsept tizimlarini yoʻlga qoʻyish. 4. Fuqarolar uchun shaxsiy kabinet va mobil ilova yaratib, interaktiv xizmatlarni (shifokor qabuliga yozilish, yoʻllanma va boshqalar) joriy etish. Xalqaro moliya institutlari va xorijiy hukumat moliya tashkilotlari mablagʻlari 18. Sogʻliqni saqlash vazirligi veb-saytida “Ochiq sogʻliqni saqlash” interaktiv portalini ishga tushirish. Interaktiv portalni ishga tushirish va quyidagilar toʻgʻrisidagi maʼlumotlarni joylashtirib, har chorakda yangilab borish: sogʻliqni saqlash tizimi faoliyatiga doir tahliliy maʼlumotlar va normativ-hujjatlar; tibbiy yordam sifatiga oid axborotlar; davlat tomonidan kafolatlangan bepul tibbiy xizmatlar va dori vositalari roʻyxati; kasallanishga oid statistik axborotlar va boshqa maʼlumotlar. 2023-yil yakuniga qadar Davlat budjetidan ajratilgan mablagʻlar, vazirlik va sogʻliqni saqlash muassasalarining budjetdan tashqari mablagʻlari Sogʻliqni saqlashvazirligi (Fazilkarimov) 19. Mavjud tibbiy texnika va jihozlarning yagona elektron bazasini yaratish. Barcha davlat tibbiyot muassasalarida mavjud boʻlgan tibbiy texnika va jihozlarni xatlovdan oʻtkazish va ularning yagona elektron maʼlumotlar bazasini shakllantirish. 2023-yil yakuniga qadar Davlat budjetidan ajratilgan mablagʻlar Sogʻliqni saqlashvazirligi (Fazilkarimov) 20. Davlat budjeti mablagʻlari hisobidan qoplanadigan tibbiy yordamni toʻliq hajmda koʻrsatish uchun tibbiyot muassasalarini zarur boʻlgan tibbiy texnika va jihozlar bilan taʼminlash. Xalqaro moliya institutlarining grant hamda uzoq muddatli va imtiyozli kredit mablagʻlarini jalb qilingan holda, zarur boʻlgan tibbiy texnika va jihozlar bilan bosqichma-bosqich taʼminlash boʻyicha kompleks dasturni ishlab chiqish. 2023-yil yakuniga qadar Xalqaro moliya institutlarining grant va kredit mablagʻlari Sogʻliqni saqlashvazirligi (Fazilkarimov) 21. “Qon xizmati” axborot tizimini amaliyotga joriy qilish. Qon bilan ishlash xizmatlarida lokal kompyuter tarmogʻini yaratish va oʻzaro bogʻlash orqali “Qon xizmati” axborot tizimini amaliyotga joriy etish. 2023-yil 20-noyabr Davlat budjetidan ajratilgan mablagʻlar Sogʻliqni saqlashvazirligi (Fazilkarimov) VI. Tibbiy taʼlimni takomillashtirish, tibbiyot xodimlari bilim va koʻnikmalarini oshirish, ularni baholash va masʼuliyatini kuchaytirish boʻyicha samarali tizimni shakllantirish 22. Tibbiy taʼlim tizimini ilgʻor xorijiy tajriba asosida takomillashtirish. Tibbiy taʼlim, tibbiyot va farmatsevtika xodimlarining malakasini oshirish va qayta tayyorlash tizimini takomillashtirishda quyidagilarni nazarda tutish: - Sogʻliqni saqlashvazirligi (Inoyatov) hamshira va feldsherlarni zarur ixtisoslik boʻyicha ikki va uch yillik oʻquv dasturlari asosida tabaqalashtirilgan holda oʻqitish; xalqaro ekspertlar tavsiyalari asosida tibbiyot oliy taʼlim muassasalarining faoliyatini qayta koʻrib chiqish; yetakchi xorijiy oliy taʼlim muassasalarining oʻquv adabiyotlari asosida yangi avlod adabiyotlarini yaratish; 2023/2024 oʻquv yilidan boshlab tibbiyot oliy taʼlim muassasalari hamda tibbiyot xodimlarining malakasini oshirish va ularni qayta tayyorlash muassasalari uchun ularning budjetdan tashqari mablagʻlari hisobidan simulyator uskunalarini xarid qilish. 2023 — 2025-yillar 23. Oliy tibbiy taʼlimni rivojlantirish. 1. “YEDSGʻ” jamgʻarmasi (Koreya) ishtirokidagi “Tibbiyot universitetini tashkil qilish” loyihasi doirasida takliflar ishlab chiqish. 2024-yil 1-avgust - Sogʻliqni saqlashvazirligi (Inoyatov) 2. Yetakchi xususiy klinikalarda klinik ordinatura dasturlari asosida tor doiradagi mutaxassislarni tayyorlashni tashkil qilish. Rejaga muvofiq 3. Tibbiyot oliy taʼlim muassasalarida oʻqish muddati toʻrt yillik “oliy malakali hamshira” bakalavriat taʼlim yoʻnalishi boʻyicha mutaxassislarni tayyorlashni joriy etish. 2023/2024 oʻquv yilidan boshlab 4. Navoiy Abu Ali ibn Sino nomidagi Jamoat salomatligi texnikumi negizida Buxoro davlat tibbiyot institutining filialini tashkil etish boʻyicha Vazirlar Mahkamasiga taklif kiritish. 2023-yil 1-avgust 24. Tibbiyot oliy taʼlim muassasalari talaba va bitiruvchilarining bilimlarini ikki bosqichli (fundamental va klinik-amaliy koʻnikmalar) baholash va ularning malakasini tasdiqlash milliy tizimini joriy etish. Ikki bosqichli mustaqil baholash va ularning malakasini tasdiqlash tartibini ishlab chiqish. 2024/2025 oʻquv yilidan - Sogʻliqni saqlashvazirligi (Inoyatov) VII. Cogʻliqni saqlash sohasiga investitsiyalarni keng jalb etish va xususiy sektordagi tibbiy xizmatlar sifati va koʻlamini oshirish 25. Tibbiyotda davlat-xususiy sheriklikni rivojlantirish. Xalqaro ekspertlarni jalb etgan holda Ijtimoiy va ishlab chiqarish infratuzilmasini rivojlantirish dasturiga kiritilgan kamida bitta sogʻliqni saqlash obyektini davlat-xususiy sheriklik shartlari asosida qurish (rekonstruksiya qilish va mukammal taʼmirlash), jihozlash va ekspluatatsiya ishlarini tashkil qilish. 2023-yil yakuniga qadar - Sogʻliqni saqlash vazirligi (Sabirov) 26. Davlat tibbiyot muassasalarida autsorsing xizmatlaridan foydalanishni kengaytirish. Davlat tibbiyot muassasalarini autsorsing tamoyillari asosida magnitrezonansli va multislaydli kompyuter tomograflari (MRT, MSKT) bilan taʼminlash maqsadida mahalliy va xorijiy investitsiyalarni jalb qilish. 2023-yil yakuniga qadar Mahalliy va xorijiy investitsiya mablagʻlari Sogʻliqni saqlashvazirligi (Fazilkarimov) 27. Tibbiyot tashkilotlarini akkreditatsiyalashni yoʻlga qoʻyish. 1. Tibbiyot tashkilotlarini ixtiyoriy milliy akkreditatsiyalash tizimiga ulashni joriy etish hamda akkreditatsiyadan oʻtgan tashkilotlar reyestrini yuritishni yoʻlga qoʻyish. 2. Akkreditatsiyadan oʻtgan tibbiyot tashkilotlari va Davlat tibbiy sugʻurtasi jamgʻarmasi oʻrtasida imtiyozli toifaga kiruvchi shaxslarga tibbiy xizmat koʻrsatish boʻyicha shartnomalarni qoʻshimcha talablarsiz tuzish. 2023-yil 1-avgustdan boshlab Ijrochilarning budjet tashqari mablagʻlari Sogʻliqni saqlash vazirligi (Sabirov), Davlat tibbiy sugʻurtasi jamgʻarmasi (Sharipov) VIII. Farmatsevtika bozorini tartibga solish, farmatsevtika mahsulotlarining xavfsizligi ustidan nazorat tizimini yoʻlga qoʻyish 28. Dori vositalari xavfsizligini taʼminlash. 1. Dori vositalarini roʻyxatga olish, ularning sifati va xavfsizligini taʼminlash tizimini takomillashtirish. Bunda, quyidagilar yuzasidan Vazirlar Mahkamasiga takliflar kiritish: farmatsevtika sohasida litsenziyalash talablarini zarur amaliyotlar (GxP) standartlari talablari asosida qayta koʻrib chiqish, shu jumladan ishlab chiqaruvchi korxonalar, ulgurji va chakana savdo tashkilotlarini litsenziyalash talablarida mos ravishda “Zarur ishlab chiqarish amaliyoti (GMP)”, “Zarur distribyutorlik amaliyoti (GDP)” va “Zarur farmatsevtika (dorixona) amaliyoti (GPP)” talablarini inobatga olish; farmatsevtika mahsulotlarining xavfsizligi ustidan nazorat tizimini kuchaytirish. 2023-yil 1-avgust - Sogʻliqni saqlashvazirligi (Inoyatov) 2. Oʻzbekiston Respublikasining “Litsenziyalash, ruxsat berish va xabardor qilish tartib-taomillari toʻgʻrisida”gi Qonunida farmatsevtika faoliyatini litsenziyalovchi vakolatli organni oʻzgartirish boʻyicha tegishli qonun loyihasini Vazirlar Mahkamasiga kiritish. 2023-yil 1-sentabr T/r Funksiya Vakolatli organ Funksiyani xususiy sektorga oʻtkazish muddati 1. 178 ta tuman (shahar) profilaktik dezinfeksiya xizmati Sanitariya-epidemiologik osoyishtalik va jamoat salomatligi qoʻmitasi 2024-2025-yillar T/r Hudud nomi Kollej nomi Kollejlar negizida tashkil etiladigan Abu Ali ibn Sino nomidagi Jamoat salomatligi texnikumlari 1. Andijon viloyati Xoʻjaobod tibbiyot kolleji Xoʻjaobod Abu Ali ibn Sino nomidagi Jamoat salomatligi texnikumi 2. Asaka tibbiyot kolleji Asaka Abu Ali ibn Sino nomidagi Jamoat salomatligi texnikumi 3. Baliqchi tibbiyot kolleji Baliqchi Abu Ali ibn Sino nomidagi Jamoat salomatligi texnikumi 4. Buxoro viloyati Gʻijduvon tibbiyot kolleji Gʻijduvon Abu Ali ibn Sino nomidagi Jamoat salomatligi texnikumi 5. Jizzax viloyati Gʻallaorol tibbiyot kolleji Gʻallaorol Abu Ali ibn Sino nomidagi Jamoat salomatligi texnikumi 6. Qashqadaryo viloyati Dehqonobod tibbiyot kolleji Dehqonobod Abu Ali ibn Sino nomidagi Jamoat salomatligi texnikumi 7. Navoiy viloyati Zarafshon tibbiyot kolleji Zarafshon Abu Ali ibn Sino nomidagi Jamoat salomatligi texnikumi 8. Namangan viloyati 2-Namangan tibbiyot kolleji 2-son Namangan Abu Ali ibn Sino nomidagi Jamoat salomatligi texnikumi 9. Pop tibbiyot kolleji Pop Abu Ali ibn Sino nomidagi Jamoat salomatligi texnikumi 10. Chust tibbiyot kolleji Chust Abu Ali ibn Sino nomidagi Jamoat salomatligi texnikumi 11. Samarqand viloyati Payariq tibbiyot kolleji Payariq Abu Ali ibn Sino nomidagi Jamoat salomatligi texnikumi 12. Soʻzangaron tibbiyot kolleji Soʻzangaron Abu Ali ibn Sino nomidagi Jamoat salomatligi texnikumi 13. Surxondaryo viloyati Shoʻrchi tibbiyot kolleji Shoʻrchi Abu Ali ibn Sino nomidagi Jamoat salomatligi texnikumi 14. Sirdaryo viloyati Guliston tibbiyot kolleji Guliston Abu Ali ibn Sino nomidagi Jamoat salomatligi texnikumi 15. Yangiyer tibbiyot kolleji Yangiyer Abu Ali ibn Sino nomidagi Jamoat salomatligi texnikumi 16. Toshkent shahri 2-Respublika tibbiyot kolleji 2-son Respublika Abu Ali ibn Sino nomidagi Jamoat salomatligi texnikumi 17. Sergeli tibbiyot kolleji Sergeli Abu Ali ibn Sino nomidagi Jamoat salomatligi texnikumi 18. Toshkent viloyati Chirchiq tibbiyot kolleji Chirchiq Abu Ali ibn Sino nomidagi Jamoat salomatligi texnikumi 19. Angren tibbiyot kolleji Angren Abu Ali ibn Sino nomidagi Jamoat salomatligi texnikumi 20. Fargʻona viloyati Buvayda tibbiyot kolleji Buvayda Abu Ali ibn Sino nomidagi Jamoat salomatligi texnikumi 21. 2-Fargʻona tibbiyot kolleji 2-son Fargʻona Abu Ali ibn Sino nomidagi Jamoat salomatligi texnikumi 22. Fargʻona tumani tibbiyot kolleji Fargʻona tumani Abu Ali ibn Sino nomidagi Jamoat salomatligi texnikumi 23. Qoʻqon tibbiyot kolleji Qoʻqon Abu Ali ibn Sino nomidagi Jamoat salomatligi texnikumi 24. Xorazm viloyati Xiva tibbiyot kolleji Xiva Abu Ali ibn Sino nomidagi Jamoat salomatligi texnikumi 25. Qoraqalpogʻiston Respublikasi Nukus 2-tibbiyot kolleji 2-son Nukus Abu Ali ibn Sino nomidagi Jamoat salomatligi texnikumi 26. Toʻrtkoʻl tibbiyot kolleji Toʻrtkoʻl Abu Ali ibn Sino nomidagi Jamoat salomatligi texnikumi 27. Ellikqalʼa tibbiyot kolleji Ellikqalʼa Abu Ali ibn Sino nomidagi Jamoat salomatligi texnikumi